Csökkentették a kakucsi gyilkosság elkövetőjének ítéletét - megölte Vivient - Blikk.hu
Óriási fordulat a meggyilkolt Vivien ügyében: új, meglepő ítélet született a gyilkosával szemben
2019. okt 25. 14:00
Kakucs kakucsi gyilkosság K. Bálint Életfogytiglani börtönbüntetés
K. Bálint (23) tizenhárom késszúrással végzett áldozatával /Fotó: Pozsonyi Zita
Másodfokon is döntött a bíróság és hasonló ügyekhez képest szokatlan ítélet született: hét évvel csökkentették a kakucsi gyilkosság elkövetőjének büntetését.
Mint ismert, a fiatal, huszonéves férfi, K. Bálint 2016-ban 13 késszúrással megölte M. Vivient (†20). A bíróság K. Bálintot első fokon életfogytig tartó börtönbüntetésre ítélte, azzal a kitétellel, hogy legkorábban 25 év múlva helyezhető feltételesen szabadlábra.
Az elsőfokú ítélet után a gyilkos szülei új ügyvédet fogadtak, s most úgy néz ki, a bíróság elfogadta az érvelést, miszerint nem előre kitervelten ölt a fiatalember.
Korábban az új védő, dr. Lichy József azt mondta a Blikknek: – Meglátásom szerint a gyilkosság tényén nincs mit vitatni, a minősítéseken azonban annál inkább. Úgy gondolom, védencem nem előre kitervelten és nem is különös kegyetlenséggel követte el a bűncselekményt. Ha korábban kigondolta volna, hogy mit akar tenni, nem kezdi meg a munkáját a nagyapja tehenészetében úgy, mint minden áldott nap, hanem a gyilkosságra készül. Azt sem tudhatta, hogy a lány biztosan hívja majd a buli végeztével.
M. Vivient (†20) megölte a fiú, mert nem tudott belenyugodni a visszautasításba
A bíróság most döntött: 18 évre csökkentette a gyilkosra mért büntetést, ami hét évvel kevesebb, mint az a 25 év, ami után az elsőfokú ítélet szerint legkorábban szabadulhatott volna.
Ahogy korábban a Blikk beszámolt róla, a gyilkos szerelmes volt a szép lányba, ám az érzései viszonzatlanok maradtak. A gyilkosság előtt a lány buliban volt, majd felhívta Bálintot, hogy hazavinné-e. Amikor a visszaúton a falu határában jártak, a fiú megállította a kocsiját, és több mint egy tucat szúrással megölte a lányt. Ezután avarral, ágakkal fedte el a holttestet, a kést pedig eldugta a garázs kéményébe egy lemez mögé, elé pedig két szál rózsát helyezett.
Kakucs kakucsi gyilkosság K. Bálint Életfogytiglani börtönbüntetés késszúrás megölt emberölés gyilkosság ítélet enyhébb tárgyalás Blikk extra